### Beslutning

Fremsendes til Sundheds- og Omsorgsudvalget til behandling i henhold til beslutning i byrådets møde den 29. april 2020.

### Resumé

Den tværgående velfærdsteknologiske udviklingspuljes (VTU) mål er at understøtte udvikling, afprøvning og udbredelse af brugen af velfærdsteknologi inden for alle [adresse] serviceområder til gavn for borgerne, erhvervslivet og kommunens ansatte, samt fremme effektivisering af kommunens drift.

Byrådet orienteres hermed om anvendelsen af de tværgående midler i forbindelse med regnskabsaflæggelsen for 2019.

Puljen er på 6 mio. kr. årligt. Der er pr. 31.12.2019 disponeret 41,2 mio. ud af de 51,2 mio. der har været afsat til projektpuljen.

Samtidig fremsendes en evaluering af den tværgående velfærdsteknologiske udviklingsindsats i [adresse] 2018-2020.

### Indstilling

Det indstilles:

At 1) orienteringen om anvendelse af den Tværgående Velfærdsteknologiske Udviklingspulje samt evalueringen tages til efterretning.

### Sagens forløb

20-04-2020 Magistraten
Fremsendes til [adresse] med bemærkning, at Magistraten i mødet den 20. april 2020 anbefaler, at byrådet tiltræder Borgmesterens Afdelings og Magistratsafdelingen for Sundhed og Omsorgs indstilling af 2. april 2020.
 29-04-2020 Aarhus Byråd
Fremsendes til Sundheds- og Omsorgsudvalget til behandling i henhold til beslutning i byrådets møde den 29. april 2020.
 20-05-2020 Sundheds- og Omsorgsudvalget

Udvalget kunne enstemmigt tiltræde indstillingen i overensstemmelse med Magistratens anbefaling.

 27-05-2020 Aarhus Byråd
Tilbagesendes Magistratsafdelingen for Sundhed og Omsorg med bemærkning, at byrådet i sit møde den 27. maj 2020 har taget orienteringen til efterretning i overensstemmelse med erklæring fra Sundheds- og Omsorgsudvalget af 20. maj 2020.